KOMISSION ASETUS (EY) N:o 1034/98,
annettu 18 päivänä toukokuuta 1998,
yhteisön tariffikiintiöiden ja tariffikattojen avaamisesta ja hallinnoinnista ja yhteisön valvonnan järjestämisestä tietyille Färsaarilta peräisin oleville kaloille ja kalastustuotteille annetun neuvoston asetuksen (EY) N:o 669/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tariffikiintiöiden ja tariffikattojen avaamisesta ja hallinnoinnista, yhteisön valvonnan järjestämisestä tietyille Färsaarilta peräisin oleville kaloille ja kalastustuotteille sekä yksityiskohtaisten sääntöjen määrittelemisestä näiden toimenpiteiden muuttamiseksi ja mukauttamiseksi sekä asetuksen (EY) N:o 1983/95 kumoamisesta 14 päivänä huhtikuuta 1997 annetun neuvoston asetuksen (EY) N:o 669/97 (1) ja erityisesti sen 5 ja 6 artiklan,
sekä katsoo, että
6 päivänä joulukuuta 1996 allekirjoitetun Euroopan yhteisön sekä Tanskan hallituksen ja Färsaarten maakuntahallituksen välisen sopimuksen (2) 36 artikla antaa mahdollisuuden poistaa tiettyihin, sopimuksen pöytäkirjassa n:o 1 mainittuihin, yhteisöön tuotaviin kaloihin ja kalastustuotteisiin sovellettavia tulleja,
EY:n sekä Tanskan ja Färsaarten sekakomitean päätöksellä N:o 1/98 (3) laajennetaan yhteisön tariffimyönnytykset koskemaan tiettyjä kalastustuotteita,
tullien poistaminen on sidoksissa yhteisön tariffikiintiöihin ja tariffikattoihin; siksi olisi avattava Färsaarilta peräisin olevia tuotteita koskevat, liitteessä I esitetyt yhteisön tariffikiintiöt ja muutettava asianomainen kyseisiä Färsaarilta peräisin olevia tuotteita koskeva, liitteessä II esitetty yhteisön tariffikatto,
etuustulleja sovelletaan ainoastaan, jos yhteisestä kalastustuote- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (4), sellaisena kuin se on viimeksi muutettuna asetuksella (EY) N:o 3318/94 (5), 22 artiklan mukaisesti jäsenvaltioiden määrittelemä vapaasti rajalla -hinta vähintään yhtä suuri kuin yhteisön toimesta kyseisille tuotteille tai tuoteryhmille vahvistettu tai vahvistettava viitehinta.
tällä asetuksella tehdään mukautukset, joita EY:n sekä Tanskan ja Färsaarten sopimukseen kirjeenvaihtona tehty muutos edellyttää, ja
tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
1. Lisätään tämän asetuksen liitteessä I esitetyt tariffikiintiöt asetuksen (EY) N:o 669/97 liitteeseen I järjestysnumeroina 09.0685 ja 09.0687.
2. Korvataan tämän asetuksen liitteessä II esitetyllä tariffikatolla asetuksen (EY) N:o 669/97 liitteen II järjestysnumeron 17.0029 tariffikatto.
2 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä toukokuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä toukokuuta 1998.